Si meus es vt dico, si opinio mea non me fallit: licet homo sub potestate sis, mando tamen,  omnino volo vt venias. Distuli diu mandare hoc, cum id tamen in animo fixum haberem: non quia dissimulabam, sed quia tempus congruum expectabam. Sū enim semper, vt nosti, instabilis etiam in statu: ignorans quamdiu quolibet in loco mansurus, quando vel quo inde sim recessurus. Vnde quia saltem nunc quodam corporis infortunio, Cluniaci vsque ad Christum natum manere cogor: veni, nec dissimules, quia fortasse si differres, me ibidem vsque ad terminum nescio quem inuenire non posses. Qua de causa tantum instem, cum veneris exponam. Domino Abbati tuo aliis literis, vt te mihi dirigat, nil rogans, velut pro imperio mandaui. Historiam magni Alexandri, Augustinum nostrum contra Iulianum, si tamen iam vester ex illo correctus est,  si qua alia bona habueris, tecum defer.